תקנות מסילות הברזל (תנאי הובלה ואחריות למטען)

{{ח:התחלה}}
{{ח:כותרת|תקנות מסילות הברזל (תנאי הובלה ואחריות למטען), התשנ״ו–1996}}

{{ח:פתיח-התחלה}}
{{ח:תיבה|ק״ת תשנ״ו, 654|תקנות מסילות הברזל (תנאי הובלה ואחריות למטען)|https://olaw.org.il/takanot/takanot-5740.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מסילות הברזל#סעיף 56|סעיפים 56}} {{ח:חיצוני|פקודת מסילות הברזל#סעיף 57|ו־57}} {{ח:חיצוני|פקודת מסילות הברזל|לפקודת מסילות הברזל [נוסח חדש], תשל״ב–1972}} (להלן – הפקודה), על פי הצעת רשות הנמלים והרכבות, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בעל המטען“ – לרבות מחזיק, נשגר, סוכן, בעל זכות הנאה או שליטה, או עשיה במטען וכל הנחזה להיות בעל המטען;
{{ח:ת|סוג=הגדרה}} ”המנהל“, ”הרשות“ ו”משק חי“ – כהגדרתם {{ח:חיצוני|פקודת מסילות הברזל|בפקודה}};
{{ח:ת|סוג=הגדרה}} ”מטען“ – כהגדרת טובין {{ח:חיצוני|פקודת מסילות הברזל#סעיף 1|בסעיף 1 בפקודה}};
{{ח:ת|סוג=הגדרה}} ”מטען מסוכן“ – מטען המכיל חומר מסוכן כהגדרתו בספר ”המלצות להובלת חומרים מסוכנים“ (ORANGE BOOK) שמפרסם האו״ם בנוסחו המעודכן מזמן לזמן והמופקד לעיון הציבור במשרדי הרשות.

{{ח:סעיף|2|מטענים שאין חובה להובילם}}
{{ח:ת}} הרשות אינה חייבת לאפשר הובלה במסילות הברזל של:
{{ח:תת|(1)}} מטען –
{{ח:תתת|(א)}} שלדעת המנהל משקלו, נפחו, טבעו או מצבו אינו מתאים להובלה;
{{ח:תתת|(ב)}} שהוא מטען מסוכן;
{{ח:תתת|(ג)}} שיש לו ריחות רעים, שיש בו אבק או לכלוך או שעלול להיות בו ריכוז מכרסמים.
{{ח:תת|(2)}} מטען כשאין ברשותה קטרים או קרונות פנויים, אותה שעה, או קרונות המתאימים להובלתו.

{{ח:סעיף|3|טעינה פריקה והזזה}}
{{ח:תת|(א)}} הרשות אינה חייבת בטעינת מטען או פריקתו או בהזזת קרונות לשם פריקה או טעינה.
{{ח:תת|(ב)}} הרשות רשאית לפרוק מטען מקרונות שלא נפרקו בידי בעל המטען ולחייבו בהוצאות הכרוכות בכך.

{{ח:סעיף|4|אחריות לאובדן או לנזק}}
{{ח:ת}} הרשות או הבאים מטעמה אינם אחראים לאובדן או לנזק, ישיר או עקיף, למטען או לבעל המטען, שנגרם בשל אחד מאלה:
{{ח:תת|(1)}} המטען, לפי תעודת המשלוח, שונה מזה המובל למעשה;
{{ח:תת|(2)}} המטען מובל בתפזורת בקרונות גלויים;
{{ח:תת|(3)}} טעינה או פריקה לקויה;
{{ח:תת|(4)}} אריזה או רישום מען לקויים;
{{ח:תת|(5)}} סירובו של בעל המטען לקבלו;
{{ח:תת|(6)}} בעל המטען לא הודיע למנהל תחנת היעד על האובדן או הנזק לפני הוצאת המטען משטח התחנה;
{{ח:תת|(7)}} המטען הוא משק חי;
{{ח:תת|(8)}} המטען מובל על אחריות בעליו;
{{ח:תת|(9)}} רשלנותו של בעל המטען;
{{ח:תת|(10)}} אובדן האפשרות לשיווק המטען;
{{ח:תת|(11)}} איחור במסירת המטען לבעל המטען;
{{ח:תת|(12)}} האובדן או הנזק בדרך הטבע;
{{ח:תת|(13)}} כוח עליון, לרבות מלחמה, חבלה, שריפה, שביתה או מהומה.

{{ח:סעיף|5|פיצויים}}
{{ח:תת|(א)}} שיעור הפיצויים שתשלם הרשות בעד אבדן מטען או נזק שנגרם לו, לא יעלה על שווי המטען לפי מחיר השוק או על הסכומים המפורטים להלן, בתוספת דמי ההובלה ששולמו, לפי הסכום הנמוך מביניהם:
{{ח:תתת|(1)}} במטענים שהם מחצבים כמשמעותם {{ח:חיצוני|פקודת המכרות#סעיף 2|בסעיף 2 לפקודת המכרות}} – 2.21 אגורות לקילוגרם;
{{ח:תתת|(2)}} במטענים אחרים – 11.41 אגורות לקילוגרם ואם היה המטען מכולות – 11.41 אגורות לכל קילוגרם ממשקל המכולה הריקה או הוצאות תיקון הנזק למכולה, לפי הסכום הנמוך מביניהם.
{{ח:תת|(ב)}} לא ישולמו פיצויים בעד אובדן חומרים נוזלים או חומרים שהוטענו במצב לח, כאשר האובדן קטן מ־2% פחת במשקל.

{{ח:סעיף|6|עדכון סכומים}}
{{ח:תת|(א)}} הסכומים הנקובים {{ח:פנימי|סעיף 5|בתקנה 5}} יתעדכנו ב־1 בינואר וב־1 ביולי של כל שנה (להלן – יום העידכון) לפי שיעור העליה של המדד החדש לעומת המדד היסודי, בניכוי 1%.
{{ח:תת|(ב)}} לענין תקנה זו –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד המחדש“ – המדד שפורסם לאחרונה לפני יום העידכון;
{{ח:תת|סוג=הגדרה}} ”המדד היסודי“ – המדד שפורסם לאחרונה לפני יום העידכון הקודם ולענין יום העידכון הראשון שלאחר תחילתן של תקנות אלה – המדד שפורסם בחודש דצמבר 1995 (127.9 נקודות).

{{ח:סעיף|7|תביעות}}
{{ח:תת|(א)}} תביעות בגין נזק למטען או אובדנו יוגשו, בכתב, לרשות, או למי שהיא הסמיכה לכך –
{{ח:תתת|(1)}} אם אבד המטען כולו – תוך שלושים ימים ממסירת המטען להובלה;
{{ח:תתת|(2)}} אם נגרם נזק או אובדן חלקי – בשעת מסירת המטען לבעליו.
{{ח:תת|(ב)}} לאחר המועדים האמורים רשאית הרשות שלא להיזקק לתביעה.

{{ח:סעיף|8|גמר ההובלה}}
{{ח:ת}} עם הגיע המטען לתחנת היעד מסתיימת ההובלה ויראו את הרשות כמחזיקה בו כמחסנאי.

{{ח:סעיף|9|תחולה}}
{{ח:ת}} תקנות אלה יחולו על מסילות הברזל של הרשות בלבד.

{{ח:סעיף|10|תיקון חוק עזר למסילות הברזל}}
{{ח:ת}} {{ח:הערה|הנוסח שולב בחוק עזר למסילות הברזל הממשלתיות (תנאי נסיעה ואחריות למטען), התש״ל–1970.}}

{{ח:סעיף|11|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:חתימות|י״ט באדר התשנ״ו (10 במרס 1996)}}
* '''ישראל קיסר'''
שר התחבורה
{{ח:סוגר}}
{{ח:סוף}}
[[קטגוריה:בוט חוקים]]